མི་རིགས་ཀྱི་གནད་དོན་དང་།རྒྱལ་ཁབ་གཅིག་གྱུར་གྱི་མདུན་དུ་དེ་སྔོན་གྱི་གོ་མིན་ཏང་གཞུང་དང་དེང་སང་གི་རྒྱ་ནག་དམར་པོའི་གཞུང་ཚང་མའི་ལྟ་བ་གཅིག་མཚུངས་ཡིན་ལ།རྣམ་འགྱུར་ཡང་མཁྲེགས་པོ་ཡིན།དེ་ནི་རྒྱ་ནག་གི་དབུ་ཁྲིད་ཅིག་གིས་ཐག་གཅོད་མི་ཕོད་པ་དེ་དང་།སྲོལ་རྒྱུན་ཆབ་སྲིད་རིག་གནས་ཀྱང་ཡིན།ལྷག་པར་དུ་ཁ་སང་དེ་རིང་རྒྱ་ནག་ལ་ཕོ་མི་ལྟོགས་ཙམ་དང་རྒྱབ་མི་གྲངས་ཙམ་གྱི་གནས་སྟངས་ཤར་དུས།སྲིད་པའི་གནས་ལུགས་དང་།ཡོངས་ཁྱབ་རིན་ཐང་།འཛམ་གླིང་འདིའི་འགྲོ་ལུགས་འདུག་སྟངས་སོགས་ནི་བསྲུང་བྱ་གུས་ཡུལ་ཞིག་ཏུ་མི་སྣང་བར་ང་གཙོ་ང་མཆོག་གི་ང་རྒྱལ་གྱི་བཟི་ཁ་རྒོད་པའི་དུས་ཡིན།དེ་བས་ན།བོད་དང་།ཡུ་གུར་སོགས་སུ་ཡིན་ཡང་།ཞི་འཇམ་པའི་འོས་མེད་སྟུན་ཐབས་དང་།རྒྱ་ནག་གཞུང་གི་གུ་ཡངས་སྲིད་ཇུས་ལ་རེ་སྨོན་བྱས་པ་ནི།སྟོང་བསམ་ཡིན་པ་ཨེལ་ཧམཐོ་ཧྭི་ཏས་ཀྱི་མཇུག་འབྲས་ལས་རྟོགས་སླ།